ПРИЛОЖЕНИЕ № 14-1 към СМР на „МИГ Карнобат”

Процедури за изпълнение на Стратегията

1. Информиране,  консултиране  и  подпомагане  на  подготовката  на  проекти

на потенциалните кандидати

Стъпки и последователност: 
1. „МИГ Карнобат”  разработва и  приема график  за  изпълнение  на  СМР  по  мерки.  

            2.  Приетият график се публикува на  публично  място  в  офиса на МИГ-а,  на сайта, на други публични места на територията на общината,  както  и  ежемесечно  в  местната  преса.  От  графика  потенциалните бенефициенти получават информация за поетапното отваряне на поканите по отделните мерки. 

3. „МИГ Карнобат”  разработва план за информационни и консултационни дейности, съобразно графика за отваряне на мерките. Разработването на плана е основна задача на експерта по прилагане на Стратегията. Планът се одобрява от Изпълнителния директор, който го предлага за утвърждаване от УС на Сдружението.

4. Планът включва дейности по информиране, консултиране и подпомагане на потенциалните кандидати и график за прилагането им, който се актуализира при необходимост, по същата процедура, по която става първоначалното му утвърждаване. 

5. Минимален списък на дейности, които се включват в плана:

а) мобилни информационни дни – информационни срещи с потенциални кандидати във всички населени места от територията;

б) консултации на място, по заявка на бенефициентите;

в) график за срещи с конкретни групи потенциални бенефициенти (обучения по конкретни мерки);

г) предоставяне на възможности за консултации със „секторни” експерти по специфични теми;

д) приемен график за консултации в офиса на МИГ;

е) изработване и разпространение на информационни материали;

ж) други, при възникване на потребност.


6. Информирането, консултирането и подпомагането на потенциални кандидати се извършва от експертите на „МИГ Карнобат”, както и от външни експерти в случай на нужда от  допълнителна  квалификация  и  експертиза.
7. „МИГ Карнобат” предлага текуща целогодишна консултация на  всички  потенциални  бенефициенти,  без  значение  към  каква  мярка  са  се  насочили  да кандидатстват.  
8. Екипът на „МИГ Карнобат”, по-специално експертът по прилагане на СМР  и  счетоводителят,  оказват  помощ  при  подготовката  на  проекти,  като  дават предимство на онези  заинтересовани бенефициенти,  които планират да  кандидатстват пред МИГ по мярка, която се отваря най-скоро. 

Честота.  Извършва се непрекъснато в срока на изпълнение на СМР.  

Отговорници. Дейността е организирана от целия екип, но се изпълнява от експерта по СМР и счетоводителя на МИГ, който подпомага бюджетирането на проектите.  

Гарантиране на прозрачност. Още с публикуването на графика за изпълнение на мерките от СМР, „МИГ Карнобат” информира обществеността за възможността  за  получаване  на адекватна  консултация  и помощ при подготвянето  на  проекти. Тя ще  приложи различни похвати, за широко разгласяване на графика за отваряне на мерките и свързаните с това дейности и услуги предлагани от екипа.  
2. Подготвяне и публикуване на покана за кандидатстване с проекти на територията на „МИГ Карнобат”
Стъпки и последователност: 
1. Екипът на „МИГ Карнобат” подготвя покани за кандидатстване с проекти съобразно  приетия график  за  изпълнение  на  СМР  по  мерки.
2. Всяка покана следва да съдържа следната информация: наименованието на „МИГ Карнобат” и номера на Договора за прилагане на СМР, име и номер на мярката, допустими бенефициенти, изисквания към кандидатите и дейностите, минимален и максимален бюджет на проектите, интензитет на помощта, административни изисквания към заявленията, критерии за избор на проектите, общия бюджет за който се кандидатства с проекти по тази покана, периода за набиране на проекти по тази покана, краен срок, място и начин за подаване на проектните предложения, формат на проектните предложения, технически изисквания към пакетите с проектни предложения, информация за достъп до формуляр и ръководство за кандидатстване, лице за контакти.

3. Броят на следващите покани след първата се определя въз основа на наличния бюджет на Стратегията по мерките по предложение на Изпълнителния директор,  одобрено от УС на „МИГ Карнобат” и отразено в графика на изпълнение на СМР.

4. Поканите се публикуват в първия ден от който започва да тече срока за кандидатстване в минимум един местен/регионален вестник, излъчват се в минимум една местна електронна медия и на електронната страница на Сдружението. Те се поставят на мястото за обяви пред офиса на „МИГ Карнобат”, както и на други публични места на територията на общината.

5. Поканата и необходимите указания и формуляри за кандидатстване се предоставят в електронен вид на всички заинтересовани. 

6. След публикуването на поканите, документите за кандидатстване (покана, формуляр, ръководство) се изпращат за информация по електронна поща на съответния отговорен служител в ОДФ-ПСМП. 

7. Конкретният срок за всяка покана по всяка от мерките се определя от Изпълнителния директор с оглед приетия график, степента на готовност на потенциалните бенефициенти, както и с оглед финансовите разчети в Стратегията.

Честота. Три пъти годишно колкото са планираните откривания на покани за набиране на проектни предложения.  

Отговорници. Оформянето и публикуването на поканата, както и указанията и формулярите за кандидатстване, е задача на изпълнителния директор и техническия асистент, като участва целия екип за прилагане на стратегията, както и външни консултанти (при необходимост).  

Гарантиране на прозрачност. Обявите за откриването на поканите се поставят на всички публични места на територията на „МИГ Карнобат” и на сайта на МИГ-а. Информацията се предоставя на  местните медии и на всички заинтересовани. 

3. Приемане и регистриране на заявления за кандидатстване

Стъпки  и  последователност:
1. Подаване на заявления за кандидатстване с проект към Стратегията.

    а) заявленията се подават в офиса на МИГ-а лично от лицето, законно представляващо кандидата или от изрично упълномощено лице (лицето представя заверено пълномощно);
    б) по пощата с обратна разписка, или чрез куриерска пратка с обратна разписка.

    в) и в двата случая заявленията следва да постъпят в офиса на МИГ-а преди изтичането на крайния срок, посочен в поканата по съответната мярка.

    г) заявленията следва да се подават в един екземпляр на хартиен носител и идентично копие на електронен носител (CD или DVD), които са запечатани в отделни пликове обединени в един общ плик. На плика следва ясно и четливо да бъдат изписани печатно или отпечатани името на кандидата, адрес и контакти за обратна връзка, номера на мярката и наименованието по която се подава проектното заявление.

2. Приемане на проектните предложения от точка 1.

   а) Проектните заявления се приемат от служител на „МИГ Карнобат”  и се записват в специален Регистър на постъпилите проектни предложения;


   б) Регистърът включва: входящ регистрационен номер (последователно нарастващо число), дата и час на регистрация, име и номер на мярката, номер на поканата, наименование на проекта, име на кандидата, пол и възраст на кандидата/собственика или представляващия юридическото лице, име и подпис на служителя на „МИГ Карнобат”, регистрирал заявлението;


   в) Регистърът представлява хартиен и електронен носител, като електронният формат на Регистъра представлява база данни за постъпилите проекти по Стратегията. Електронният регистър съдържа идентична информация на тази в хартиения носител. В допълнение в Електронния регистър се отразяват още състоянието и движението на заявленията.


   г) Служителят на „МИГ Карнобат”, приел проектното предложение, нанася входящия регистрационен номер, датата и часа на получаване върху плика, съдържащ заявлението и полага подписа си. Когато заявлението е подадено лично в офиса на МИГ-а, служителят предоставя на лицето подало заявлението, разписка съдържаща датата и часа на приемане, регистрационния номер и подписа на служителя.


   д) Заявления, постъпили в офиса на „МИГ Карнобат”  след крайния час на изтичане на срока, посочен в поканата, които са в незапечатан плик, в плик с нарушена цялост и с липсващи данни за подателя и мярката по която кандидатства, се връщат на подателя незабавно и не се вписват в регистъра;


   е) След регистриране на заявлението, пликът се прибира за съхранение в определен за това шкаф. Шкафът, съдържащ заявленията, следва да се заключва, като достъп до него ще имат само Изпълнителният директор и техническия асистент.


   ж) До два дни след изтичане на срока на съответната покана за набиране на заявления за финансиране на проекти по Стратегията, списъкът на регистрираните заявления с имената на проектите и кандидатите се поставя на видно място в офиса на „МИГ Карнобат” (на мястото за обяви), както и на интернет страницата, във формат идентичен с този на електронния регистър.
  Честота.  Регистърът  се  попълва  текущо колкото  са  планираните откривания на покани за набиране на проектни предложения. 

Отговорници. Проектите се регистрират от техническия асистент, но регистърът се  следи от всички членове на екипа. 

Гарантиране на прозрачност. Регистърът е на разположение на всички проверяващи органи, а част от информацията в него се публикува на сайта на „МИГ Карнобат”, както и в негови публикации и новини.  

4. Създаване  и  поддържане  на  база  данни  за  постъпилите  проекти  по Стратегията  за местно развитие, тяхното състояние и движение

Стъпки  и  последователност.  „МИГ Карнобат”  създава  и поддържа база данни с постъпилите проекти по СМР. Базата данни представя състоянието и движението по проектите и е свързана с регистъра. Документите се съхраняват в метална каса.
Честота. Базата данни се осъвременява текущо. Всяко посещение на място на проект се отразява в базата данни. Тя се ползва от целия екип и е на разположение на всички проверяващи органи.  

Отговорници. Отговорен за поддържането на базата данни е техническият асистент, който протоколира всички посещения на място на проектите и попълва  информацията постъпваща от отчетите на проектите. 

Гарантиране  на  прозрачност. Част  от  информацията  в  базата  данни  е публично достояние. Базата данни е достъпна в пълен вариант за всички оторизирани проверяващи органи. 
5. Извършване  на  проверка  за  административно  съответствие  и  допустимост  на проектите
Стъпки  и  последователност: 

1. Подготовка на процеса




а) До една седмица след изтичането на периода на поканата за набиране на проектни предложения по съответната мярка или мерки, техническият асистент заедно с експерта по прилагане на Стратегията изготвят общ доклад до Изпълнителния директор, който представя списък-обобщение  с постъпилите проектни предложения. Списъкът съдържа наименованието на мярката, регистрационните номера на постъпилите проектни предложения, техните наименования и наименованието и адреса на кандидатите.  




б) въз основа на доклада, Изпълнителният директор издава заповед, с която разпределя проектните заявления между персонала на „МИГ Карнобат”, за извършване на оценка за административно съответствие и допустимост, определя конкретните срокове и начина на представяне на резултатите, изискванията и критериите за успешно преминаване етапа на административното съответствие и допустимост. Проверяващите получават пакет от документи – правила за работа, СМР, контролни листове и др. документи, необходими за извършване на оценката. 
 в) в случай, че броят на постъпилите проектни предложения е твърде голям, изпълнителният директор следва да осигури допълнително външни експерти за извършване на оценката. 
г) за всеки проект следва да бъде извършена оценка за административно съответствие и допустимост от двама души. 
д) лицата, които ще участват в извършване на оценката, подписват типова декларация за липса на конфликт на интереси по смисъла на § 1 т. 6 на допълнителната разпоредба на Наредба № 23. 
е) задължително се разработва контролен лист – общ, или при необходимост адаптиран към всяка мярка. Контролният лист се разработва от експерта по прилагане на Стратегията и се одобрява от Изпълнителния директор. 

ж) проверката включва попълване на контролния лист и проверка за отговор «да» срещу всяко от изискванията включени в листа.
2. Изпълнителният директор стартира процедура за оценка на административното съответствие и допустимост един или няколко пъти, съобразно броя на получените предложения, включително преди крайния срок на поканата, но не по-късно от две седмици след изтичане на срока на съответната покана. 
3. Изпълнителният директор организира сесия за отваряне на предложенията, която е публична, предварително обявена и с предварително одобрен дневен ред. Поканват се кандидатите подали проекти, местни медии, УС на „МИГ Карнобат” и др. Представя се общия доклад и заповедта за стартиране на оценката. В сесията участват минимум трима от членовете на персонала на МИГ-а. В ситуации, когато това не е възможно, УС на „МИГ Карнобат” може да определи до две лица от своя състав, които да заместят членове на персонала за провеждане на сесията по отварянето.

4. Изготвя се протокол, в който се вписват присъстващите (същите полагат подписа си), опис на отворените предложения и наличието на всички основни документи съгласно изискванията описани в поканата (заявление, бизнес план, опис на документите-оригинал на хартиен носител и електронно копие). При установяване на липса на определените основни елементи, този факт се отбелязва в протокола и в контролния лист и проектното заявление се отхвърля.
5. Преди отварянето на всички проектни предложения се извършва проверка за ненарушена цялост на пликовете. След отварянето на всички проектни предложения  и извършване на проверката за наличие на изискуемите документи, заседанията продължават на закрито (при присъствието само на лицата, определени в заповедта на ИД). 
6. Оценката за административно съответствие и допустимост се извършва в офиса на „МИГ Карнобат” в определените срокове. Оценителите проверяват заедно, попълват и подписват контролен лист за всяко проектно предложение, въз основа на който се определя резултатът от оценката на административното съответствие на заявлението и допустимостта на кандидата, дейностите и разходите.
7. В процеса на оценка от кандидатите може да се изискват писмено разяснения и допълнително информация относно постъпилите документи, което се отразява в контролния лист и в протокола.

8. След приключването на проверката се изготвя доклад до Изпълнителния директор за извършената работа, към който се добавя списък с разгледаните проекти, проектите преминали успешно оценката и отхвърлените проекти. За всеки отхвърлен проект се посочват мотивите за неговото отхвърляне. Докладът се подписва от всички лица, участващи в този етап на оценката.
9. Изготвя се финален протокол за всички постъпили проектни заявления по мерки, подписан от Изпълнителния директор, като се определят преминалите и отхвърлените проекти. Контролните листове се прилагат към протокола.

10. Преминалите оценката за административно съответствие и допустимост проекти, протоколът и приложените към него контролни листове се съхраняват в офиса на „МИГ Карнобат” и се предават за по-нататъшна техническа оценка.
11. Отхвърлените проекти се съхраняват в отделен шкаф в офиса на „МИГ Карнобат”  и в срок до две седмици се връщат с предавателен протокол на кандидата.
Честота.  По  време  на  всяка  покана  и  по  време  на  оценката  след  закриването  на  всяка покана.  

Отговорници. Изпълнителният директор и техническият асистент.
Гарантиране на прозрачност. При откриване на някакво несъответствие или  нужда от допълнителна информация всичко се описва изчерпателно и  се представя  пред кандидатите под формата на официално писмо с искане за допълнителна информация и/или документи.  

6. Извършване  проверка  за  основателността  на  предложените  разходи,  липса  на  двойно финансиране и изкуствено създадени условия (част от административната проверка)
Стъпки  и  последователност:  
1. С оглед на това да се предотвратят случаи на заявления за подпомагане включващи необосновани разходи, проекти получаващи двойно финансиране, както и заявления постъпващи при изкуствено създадени условия, Изпълнителният директор на „МИГ Карнобат” стартира процедура за проверка на всички постъпили заявления, които са преминали оценката за допустимост и административно съответствие. 

2. Изпълнителния директор сформира комисия за проверка на основателността на предложените разходи, липса на двойно финансиране и изкуствено създадени условия със заповед до 1 седмица след приключване на оценката за допустимост и административно съответствие.

3. Комисията се състои от минимум 4 члена – експерта по прилагане на дейностите по Стратегията и счетоводителя от екипа на „МИГ Карнобат” или външен експерт счетоводител - независим одитор, както и външни експерти специалисти (от списъка с асоциирани експерти към „МИГ Карнобат”) в областите, в които попадат проектните заявления.

4. В рамките на определения срок, комисията за проверка на основателността на предложените разходи, липса на двойно финансиране и изкуствено създадени условия изготвя доклад в който отразява извършените констатации за всяко проектно предложение. Докладът се основава на оценителни листи попълнени за всяко проектно предложение. 
5. В оценителните листи се отразява дали има наличие на:


   а) функционална  несамостоятелност  на  инвестицията, целящи  получаване  на  предимство  в  противоречие  с  целите  и  условията  на  съответната мярка;

   б) неоснователни разходи; 


   в) двойно финансиране. Екипът на „МИГ Карнобат” предвижда разработване на  декларации  за  липса  на  двойно финансиране, които се подписват от кандидатите с проекти към СМР);  

   г) изкуствено създадени условия.


6. Екипът на „МИГ Карнобат” предвижда разработването на декларации за липса на двойно финансиране, които ще се подписват от кандидатите с проекти към СМР.

7. В случаите на проекти включващи строително-монтажни работи няма да се предоставя финансова помощ за дейности, извършени преди посещението на място от „МИГ Карнобат”, с изключение на предварителните разходи за консултации, хонорари  за  правни услуги, архитекти и инженери. Процедурата  за посещение на място при проекти, включващи строително-монтажни работи, се предоставена на „МИГ Карнобат” от управляващия орган на  ПРСР. 

8. За всяко проектно предложение се описва какви са основанията да се счита налично всяко едно от описаните основания. 

9. При необходимост от кандидата се изискват допълнителни пояснения или документи с цел изясняване на обстоятелствата възникнали при проверката. Проектни предложения при които след направената проверка е установено наличието на едно от описаните обстоятелства се отхвърлят. 
10. Изготвя се финален протокол за всички проектни заявления по мерки, подписан от изпълнителният директор, като се определят преминалите и отхвърлените проекти, Контролните листове се прилагат към протокола. 
11. Преминалите оценката за административно съответствие и допустимост проекти, протоколът и приложените към него контролни листове се съхраняват в офиса на „МИГ Карнобат” и се предават за по-нататъшна техническа оценка.

12. Отхвърлените проекти се съхраняват в отделен шкаф в офиса на „МИГ-Карнобат”  и в срок до две седмици се връщат с предавателен протокол на кандидата.

Честота. По  време  на  всяка  покана  и  по  време  на  оценката  след  закриването  на  всяка покана.  

Отговорници. Изпълнителният директор и експерта по стратегията. 

Гарантиране  на  прозрачност.  При откриване  на  някакво  несъответствие  или  нужда  от  допълнителна  информация всичко  се  описва  изчерпателно  и  се  представя  пред  кандидатите  под  формата  на официално писмо с искане за допълнителна информация и/или документи.  

7. Осъществяване на техническа експертна оценка и класиране на проектите
Стъпки  и  последователност:
1. Техническата оценка на заявленията се извършва по обявените в поканата критерии и методология. Изпълнителният директор издава заповед с която определя независимите оценители, чиито избор е съгласно процедурата за избора на външните изпълнители/експерти (в края на това приложение). Независимите оценители работят в офиса на „МИГ Карнобат” или в собствен офис.




2.  Оценителите подават декларация за липса на конфикт на интереси до Изпълнителния директор. В случай на наличие на конфликт на интереси, оценителят се замества с друго лице от списъка с оценители, съгласно Заповед на ИД.
3. Всеки проект се оценява независимо от двама оценители, които задължително провеждат съвместно обсъждане преди да изготвят заключителната си оценка. Оценителите предават оценителните листи на изпълнителния директор, а техническият асистент изготвя финална оценка, която представлява средноаритметична стойност от личните оценки на оценителите, като документът съдържа и индивидуалните оценки. 
4. Техническият асистент подрежда в низходящ ред всички оценени проекти по съответната мярка, като освен точките се отбелязва и стойността на проекта. Въз основа на този документ ИД подготвя доклад, който да бъде представен пред Комисията по избор на проекти (КИП). В КИП се внасят само проекти, които са събрали най-малко 50% от общия брой точки. Останалите се връщат с протокол на кандидатите, които се запознават с оценката и констатираните слабости. Проектите могат да бъдат преработени и подадени при всяка следваща покана.
5. Обобщеният доклад от Изпълнителният директор до Комисията по оценка на проекти, включва докладите от оценката за административно съответствие и допустимост и техническата оценка. 
Честота.  Извършва се толкова пъти  годишно,  колкото покани  за приемане на проектни предложения по мерки бъдат отворени според графика за изпълнение на СМР.  

Отговорници. Отговаря целият екип на „МИГ Карнобат”. 

Гарантиране  на  прозрачност.  Оценката  се  основава  изцяло  на  критериите  за допустимост и релевантност на проектите, заложени в отделните мерки в СМР. Както отхвърлянето, така и допускането до финансиране на проектите е  ясно и изчерпателно обосновано.  

8. Извършване на подготовка и провеждане на заседания на Комисията за избор на проекти към „МИГ Карнобат”
Стъпки и последователност: 
1. В началото на изпълнението на СМР председателят на УС на „МИГ Карнобат”, публикува обява за набиране на експерти за включване в  комисиите  за оценка. След приключване на набирането  на  автобиографии  председателят  на  УС  предлага  одобрените  от  него експерти  на  Управителния  съвет  на  „МИГ Карнобат”,  който  приема  окончателен списък с експерти на разположение на МИГ-а. В  случай  на  необходимост  списъкът  с експерти се обновява чрез повторно прилагане на настоящата процедура.


2. Избраните експерти преминават обучение във връзка с предстоящите им ангажименти по оценката на проекти. През същото обучение преминават и членовете на УС на „МИГ Карнобат”,  които  са част  от  комисията. 

3. Изпълнителният директор определя комисиите за  оценка  на  проектите  по  различните  покани  и  избира  външни  експерти  от приетия списък обучени експерти.  В  комисията  делът  на  представителите  на  публичния сектор  не може да превишава 49%. 
4. За свикването на всяко заседание се издава отделна заповед от Изпълнителния директор на МИГ в която се определят всички детайли относно провеждането му, дневния ред, състава, датата и мястото на провеждане и срока за приключване на работата, като се спазват всички изисквания съгласно СМР и нормативната база. В заповедта се посочва по коя покана е изборът, както и вътрешните правила на работа, съгласно устройствените документи на „МИГ Карнобат”.

5. Изпълнителният директор изпраща покана до членовете на УС и определените в заповедта външни експерти и независимите оценители, минимум една седмица преди заседанието на Комисията, като прилага заповедта за свикване на Комисията. ИД информира членовете на комисията й за това, кои са кандидатите преминали оценката за административно съответствие и допустимост и за резултатите от техническата оценка на всеки проект по мерки. В заповедта се определят и резервни участници в случай на отсъствие на титулярите. 
6. В комисията участва целия УС на „МИГ Карнобат”(изключение може да има само за тези, които могат да се явят в конфликт на интереси съгласно Устава на МИГ и действащото законодателство) и външните оценители, извършили техническата оценка.

7. В срок до пет работни дни след получаване на поканата, участниците в комисията потвърждават участието си и подписват декларации за липса на конфликт на интереси или си правят писмен отвод, в случаите на наличие на такъв конфликт. В последния случай Изпълнителният директор изпраща нови покани на определените в заповедта резервни членове на комисията за оценка.
8. Комисията не може да бъде по-малка от 5 души. Тя има председател, който следи за реда и правилата и не участва в гласуването. Председателят на комисията се определя със заповедта за нейното сформиране. Комисията има кворум в случай, че в заседанието участват поне трима от членовете на УС и двама външни експерти. Ако поради непредвидени причини на заседанието не се яви необходимият брой членове, заседанието се отлага до осигуряването на необходимия кворум. 
9. Проектите се представят по мерки, един по един (в низходящ ред съгласно получените точки), като оценителите представят мотивите за индивидуалните си оценки особено в случаите, в които има съществено разминаване в оценките на оценителите за даден проект. Ако комисията установи фактически грешки, пропуски в техническата оценка или наличие на големи разминавания в индивидуалните оценки – над 10 т. за определен критерий, тя може да поиска арбитражна оценка и отлага проекта за обсъждане на следващо заседание. 
10. Комисията провежда гласуване за всеки проект поотделно. Един проект се счита за предварително одобрен, ако за него са гласували с мнозинство от ¾ участниците в заседанието на Комисията. Спорни проекти, които и след арбитражната техническа оценка събират ≥50% точки, следва да бъдат допуснати за финансиране. Изключения могат да се правят само при явни фактически неточности (документи или обстоятелства), известни на комисията, но незабелязани или останали скрити за оценителите (например: док. с невярно съдържание, претенция за въвеждане на иновативна практика, която всъщност е представена на територията и др.). 
11. На заседанията на Комисията задължително се водят протоколи, към които се прилагат контролните листове от техническата оценка. В тях се отразяват и коментарите за всеки проект. Протоколите се подписват от всички присъствали на съответното заседание членове.

12. Работата на комисията за оценка на проекти завършва с доклад и списък на предварително избраните проекти, класирани в низходящ ред, които се подписват от всички членове на комисията. 
Честота. Оформянето на списък с външни експерти се прави еднократно в началото на работа на „МИГ Карнобат”, но може да бъде допълван. Комисия  за оценка се събира толкова пъти годишно, колкото покани за приемане на проектни предложения по мерки бъдат отворени според графика за изпълнение на СМР. 

Отговорници.  Отговорни са ИД и  техническия асистент, които съобщават на  членовете на комисията за предстояща оценка на проекти. Отговорни за избора на списъка  с външни експерти са и членовете на УС.   

Гарантиране на прозрачност. Оценката на компетенциите на външните експерти  се основава на техните умения и доказан опит, а оценката на проектните предложения се основава изцяло на критериите за допустимост и релевантност на проектите,  заложени в отделните мерки в СМР. Както отхвърлянето, така и допускането до финансиране на отделните  проекти е ясно  и  изчерпателно  обосновано.  Същото  важи  за  избора  на външните експерти.  

9. Представя заверени копия от заявленията и придружаващите ги документи, одобрени от комисията за избор на проекти към „МИГ Карнобат” в Областна дирекция на ДФЗ (Бургас), отдел ”Прилагане на схеми и мерки за подпомагане”,  за извършване на проверка за съответствие с процедурите описани в СМР, критериите за допустимост на кандидата и критериите за допустимост на проекта и планираните разходи
Стъпки  и  последователност:
1. В срок до една седмица след провеждане на заседанието на комисията за избор на проекти към МИГ, Изпълнителният директор на „МИГ Карнобат” изпраща до Областната дирекция на ДФЗ, отдел ”Прилагане на схеми и мерки за подпомагане”, информация за предварително избраните проекти.



2. Изпращат се: доклади от всички етапи на оценката и от работата на Комисията за избор,  протоколи от заседанието на Комисията за избор на проекти с приложение копия от контролните листове; копия от контролните листове от оценката за административно съответствие и допустимост; кратко резюме на всеки проект, което съдържа информация, която подлежи на проверка от Областното звено на РА; заверено копие на проектното предложение (заявление и придружаващи документи) и доклад на Изпълнителния директор за процеса на оценка. 


3. В случай на поискана допълнителна информация от Областното звено на Разплащателната агенция, Изпълнителният директор или упълномощено лице подготвят исканата информация и я представят в ОРА не по-късно от 7 дни от датата на получаване на искането, освен в случаите на обективна невъзможност.
4. Областната дирекция проверява съответствието с процедурите, описани в СМР, критериите за допустимост на кандидата, критериите за допустимост на проекта и на планираните разходи. Тя одобрява или отхвърля предложенията, които не съответстват на определените правила/процедури за допустимост и уведомява писмено изпълнителния директор на „МИГ Карнобат” за резултатите от направената от тях проверка. 
5. След получаване на уведомлението от ОРА за одобряване и/или отхвърляне на предложенията, които не съответстват на определените правила/процедури за допустимост, изпълнителния директор на МИГ информира УС за резултатите от направената от ОРА проверка и свиква ново заседание на Комисията за оценка.
6. В случай на частично неодобрение на разходите, ОРА уведомява ИД за необходимостта от частично намаление на разходите, преди подписване на договор, което следва да бъде одобрено от Комисията за оценка.  
7. Ако частичното намаление на разходите, обаче, създава условия за неизпълнение на определени дейности или заложени цели на проекта, ИД следва да внесе проекта на заседание на Комисията за избор и по нейна преценка, да се направи нова техническа оценка или бъде отказано сключване на договор.


8. Изпълнителният директор следва да свика ново заседание на Комисията за избор на проекти за запознаване и обсъждане на становището на Областната дирекция и утвърждаване на финалния списък с бенефициенти с които ще се сключи договор. Свикването на извънредно заседание на Комисията за избор на проекти е съгласно процедурите и реда определени по-горе, като сроковете може да бъдат и по-кратки от предвидените. 

9. Изпълнителният директор изпраща информация до МЗХ и РА за одобрените и отхвърлените проекти, както и обобщен доклад от цялостната оценка. 

Честота. Прави се толкова пъти годишно, колкото са заседанията на комисиите за оценка по покани за приемане на проектни предложения по мерки, според графика за изпълнение на СМР.  

Отговорници. Отговорен е техническият асистент. 

Гарантиране на прозрачност. Местната общност се информира за изпращането на списъка с одобрени и отхвърлени проекти във връзка с всяка покана по всяка мярка, чрез съобщения в медиите и обявления на публични места, както и на сайта на МИГ. 

10. Писмено информиране на кандидатите  за одобрение или отхвърляне на проекта

Стъпки и последователност: 

1.Изпълнителният директор на МИГ уведомява писмено всички кандидати за резултатите от проверката на Областната дирекция и финалното решение на Комисията за избор на проекти.  

2. В писмата за уведомяване на одобрените кандидати се определя дата за подписване на договор.

3. В писмата за уведомяване на неодобрените кандидати се посочват причините за неодобрение и възможностите за подпомагане за бъдещо кандидатстване. 

4. При поискване на отхвърлените кандидати се предоставя и копие от протокола на Комисията за избор, както и копия от контролните листове от оценката на двамата независими оценители.

5.Списъкът на всички одобрени за финансиране проекти, заедно с кратко описание на всеки един от тях се публикува на електронната страница на МИГ. 
Честота. Извършва се след приключване на всяка оценка по отворена покана за подаване на проектни предложения.  

Отговорници.  Отговарят ИД и техническия асистент. 

Гарантиране  на  прозрачност. Цялата информация за  причините  за  отхвърляне или приемане на проектите ще бъде достъпна в офиса на „МИГ Карнобат”.  

11.  Сключване  на   договори  с  одобрените  кандидати  за  предоставяне  на  безвъзмездна финансова помощ

Стъпки  и  последователност:

1. Договорите с одобрените кандидати се подписват в срок до  15  работни  дни  след  получаване  на уведомлението за одобрение от ОД на ДФЗ.

2. Договорите се подготвят от изпълнителния директор на МИГ с помощта на асистента и счетоводителя.
3. Договорите се подписват от МИГ и одобрения кандидат в три екземпляра – един за одобрения кандидат, един за МИГ и един за ОРА (ОД на ДФЗ).

      4. От страна на МИГ договорите се подписват от председателя на УС или изрично упълномощено от него лице. 
5. Част от договорите с бенефициентите са задължителните изисквания за публичност и видимост на предоставяната подкрепа от ЕЗФРСР.

5. Възможностите и процедурите за изменения на договора следва да са предвидени в самия договор. При настъпване на промени в обстоятелствата, те се представят за проверка за съответствие и одобрение в ОРА.

6.Допълнителните споразумения към договорите се подписват от МИГ и бенефициента в три екземпляра след одобренито на ОРА. 

7.Възможностите за авансово и междинно плащане трябва да бъдат предвидени в договорите. 
Честота. Извършва се след  приключване  на  всяка  оценка  по  отворени  покани  за  проектни предложения. 

Отговорници.  Отговоря изпълнителният директор. 
Гарантиране на прозрачност. Всички договори се съхраняват и архивират в базата данни и регистъра на „МИГ Карнобат”, а резюмета на проектите, финансова и друга информация се показват на публични места в новинарските издания и сайта на МИГ. 

12. Осъществяване на наблюдение на изпълнението на проектите

Стъпки и последователност:

1. МИГ извършва наблюдение на техническото и финансовото управление на договорените проекти, като изисква периодични отчети от бенефициентите, посещава проектите на място, с цел верифициране на прогреса и докладваното в отчетите, преглежда събраната документация на проектите, следи за точното изпълнение на дейностите във вида, последователността и обема както са одобрени. 

2. Към договорите, сключени между МИГ и бенефициентите, се прилагат и нарочно изготвени формуляри за отчети на бенефициентите към МИГ, както и контролни листове за проверки на място. Контролните листове и формулярите се разработват от Експерта по прилагане на дейностите по Стратегията.

3. Наблюдението се извършва чрез проверка на документите на проектите, техническите и финансови отчети по проектите, формулиране на становище за извършените дейности и разходи.

4.  Изготвянето на становищата за одобрение или неодобрение на дейности и разходи остава задължение на персонала на МИГ, като финалното становище се утвърждава от Изпълнителния директор и се изпраща до ОРА.

Честота. Извършва се текущо по време на изпълнението на проектите. 

Отговорници. Задължение е на Изпълнителния директор, който го осъществява с помощта на останалите членове. 

Гарантиране  на  прозрачност. Наблюденията  на  проектите се  протоколират, а протоколите са достъпни, както за проверяващи органи, така и за интересуващи се местни лица и организации, в офиса на „МИГ Карнобат”. 

13. Осъществяване на посещения на място

Стъпки и последователност:

1. Като част от процеса на наблюдение на проектите, членове на персонала на МИГ извършват посещение на място за наблюдение на изпълнението на дейностите по проекта съгласно договора, констатират напредъка или възникнали проблеми в изпълнението/отчитането и подпомагат бенефициентите за своевременното им отстраняване.

2. Посещения на място се извършват регулярно съгласно изготвен общ график за всички договорени проекти, утвърден от ИД. Проверки на място се извършват за всеки проект, поне веднъж по време на неговото изпълнение.

3. Проверките на място се извършват по предварително утвърдена от УС процедура, съобразена с изискванията на европейското законодателство, ПРСР и наредбите към нея. 

4. В срок от 5 работни дни, преди  всяко посещение, бенефициентите ще бъдат уведомявани, освен в  случаите,  когато  е  получена  информация  за  някакви  злоупотреби  или нередности. Втакива случаи „МИГ Карнобат” има право да извършва и изненадващ мониторинг. 

5. Посещенията на място се съгласуват с ОРА. При заявено желание от страна на ОРА, служители на МИГ определени от ИД,  придружават нейни представители в посещенията на място във връзка с контрола, осъществяван от РА. 
6. Резултатите от проверките на място се отразяват в контролни листове, които са приложени към договорите с бенефициентите. Към тях се прилага и снимков материал от посещенията.

5. От посещенията на място се изготвят протоколи, съдържащи констатациите и препоръките. Към тях се прилагат контролните листове. Протоколът се подписва от проверяващите и от представителя/ите на бенефициента.

6. Изводите и препоръките от посещенията на място са основа за планиране на следващите наблюдения на проектите и посещения на място с оглед своевременното и точно отстраняване на слабости и непълноти, както и предотвратяване възникването на последващи проблеми.

7. Всички документи от посещенията на място се съхраняват в досието на проекта.

8. Проверките на място могат да се извършват от МИГ или външни експерти, като лицата извършващи проверките следва да са различни от лицата, участвали в процеса на оценка/одобрение на проектите. 
Честота. Извършва се поне 2 пъти за периода на изпълнение на даден проект.  

Отговорници. Отговаря Изпълнителният директор, с помощта на останалите членове. 

Гарантиране на прозрачност. Резултатите от посещенията при изпълнение на проектите се протоколират и са на разположение в офиса на „МИГ Карнобат”, както за проверяващи органи, така и за интересуващи се местни лица и организации. 

14. Подпомагане  на  одобрените  кандидати  при  подготовката  на  заявки  за  плащане  до Разплащателната агенция и изготвяне на доклади за отчитане на изпълнението

Стъпки  и  последователност:

1. МИГ осигурява помощ на бенефициентите при подготовка на заявките за плащания и комплектоване на документите за внасяне в офиса на ОРА.



2. Подпомагането се извършва по договорен график, съобразен с подписаните с бенефициентите договори и предвидените в тях възможности за плащания. 



3. Асистентът и счетоводителят на МИГ извършват консултация с бенефициента, правят преглед на подготвените от него документи, предоставят указания за коригиране на непълноти и неточности.

4. Становищата на МИГ за одобрение/неодобрение на дейностите и разходите се изпращат в ОРА като приложение към заявките за плащания от бенефициентите.

5. Счетоводителят на МИГ следи за броя на подадените искания за плащане, тяхната стойност и стойността на одобрените и изплатените от РА средства по всяка мярка, като подготвя доклад до Изпълнителния директор на всяко шестмесечие с наличните, договорените и платените средства по СМР. 
Честота. Прави се при всяко искане на консултация от страна на бенефициент.  

Отговорници. Помагат експертът по прилагане на стратегията и счетоводителят. 

Гарантиране на прозрачност. Намеренията за консултации и помощ в  изготвянето на заявките се обявяват публично, а проведените консултации и предоставени услуги се протоколират.  

15. Изготвяне на годишен доклад за отчитане изпълнението на Стратегията за местно развитие,  както  и  други  доклади  и  справки  за  изпълнение  на  стратегията  за  местно развитие, изисквани от Управляващия орган на ПРСР

Стъпки и последователност:
1. Изпълнителният директор  организира изготвянето на проект за годишен доклад за изпълнението на СМР, като всеки от членовете на екипа, съобразно своята компетентност подготвят съответната част.  Информацията, която трябва да се  включва  в  доклада  се  внася  текущо от  Изпълнителният директор,  през  целия  период  за отчитане. 
2. Информация за окончателното оформяне на годишния доклад се предоставя от експерта по прилагане на СМР и счетоводителя към ИД до края на годината, която се отчита, за да има възможност ИД да подготви доклада до 15 февруари.  
3. Изпълнителният директор  изготвя окончателен проект който внася за обсъждане в УС.

4. УС приема окончателен вариант на доклада и го внася за приемане от Общото събрание. 


5. Одобреният доклад се представя на УО на ПРСР съгласно указаните в Наредба 23/18.12.2009 г. срокове.  


6. Изпълнителният директор  организира изготвянето на други доклади и справки, поискани от УО на ПРСР и ги внася за одобрение от УС. 

Честота. Извършва се всяка година от срока за изпълнение на стратегията. 

Отговорници. Подготвя се от ИД, на базата предоставена му информация от останалите членове на екипа. 

Гарантиране  на  прозрачност. Докладът  може  да  бъде  разглеждан  от  всички заинтересовани  в  офиса  на  „МИГ Карнобат”.  Негово  резюме  се  публикува  в сайта  и  печатните издания на МИГ.

16.  Представяне на  годишен  доклад  в  Управляващия  орган  на  ПРСР  за отчитане изпълнението на СМР (до 15 февруари на следващата календарна година)

Докладите за изпълнение на СМР се представят пред УО в уговорените срокове и според изискванията и формата представени от УО. 

Честота. Представя се всяка година от срока за изпълнение на стратегията. 

Отговорници. Отговаря Изпълнителният директор. 

Гарантиране на прозрачност. Докладът  е на разположение на  всички заинтересовани  в  офиса  на  „МИГ Карнобат”. Негово  резюме  се  публикува  в сайта  и  в печатните издания на МИГ.   

17. Своевременно информиране на Управляващия орган на ПРСР  за проблеми, възникнали при изпълнението на СМР



Стъпки  и  последователност:



1. Членовете  на  екипа  съобщават  за възникването  на  определени  проблеми  на  ИД,  който  отговаря  за  тяхното  формулиране. Самият ИД следи изпълнението на СМР и регистрира възникването или наличието на предпоставки за възникването на проблеми. 



2. Изпълнителният директор  информира УС за възникналите проблеми при изпълнение на СМР. УС преценява и съответно Председателя на УС уведомява УО и ОРА за възникнали проблеми, които не могат да бъдат разрешени от МИГ.
Честота. Информация се представя винаги при възникването на проблеми. 

Отговорници.  Представя се от Изпълнителният  директор,  на  базата на  информация  и  от останалите членове на екипа.  

Гарантиране на прозрачност. Всички регистрирани проблеми се описват и тяхното естество  и методи  за  разрешаване могат  да  бъдат  консултирани,  както  от  проверяващи органи, така и от местни заинтересовани лица.  

18. Изпращане до РА и МЗХ на списък на одобрените и отхвърлените проекти след приключване на работата на комисията за избор на проекти

Стъпки и последователност.  Изготвя се списък на всички одобрени и отхвърлени проекти, който се изпращат в МЗХ и РА. 

Честота. Прави се толкова пъти годишно, колкото покани за приемане на проектни предложения по мерки бъдат отворени според графика за изпълнение на СМР.  

Отговорници.  Задължение е на техническия асистент. 

Гарантиране на прозрачност. Местната общност се информира за изпращането на списъка  по  всяка  мярка  чрез  съобщения  в медиите, обявления на публични места, както и на сайта на МИГ. 

19. Изпращане до РА на заверени копия на сключените договори

Стъпки и последователност.  Изготвят се заверени  копия на всички сключени договори, които се изпращат в МЗХ и РА. 

Честота. Прави се толкова пъти годишно, колкото покани за приемане на проектни предложения по мерки бъдат отворени според графика за изпълнение на СМР.  

Отговорници.  Задължение е на техническия асистент. 

Гарантиране на прозрачност. Местната общност се информира за заверените  копия  на  сключените  договори  по  всяка  мярка  чрез  съобщения  в медиите, обявления на публични места, както и на сайта на МИГ. 

